Corsaren, 1844-07-12
Nyeste Efterretninger fra Planeten Jupiter. Ogsaa denne Planet har conservative Journaler. I det nyeste Numer, vi have modtaget af Staden Faniahs officielle Tidende, findes følgende mærkværdige Decret, som viser, at ikke alene Trykke- og Talefriheden ere undertrykte, hvilket jo var aldeles i sin Orden, men at nu ogsaa Tænkefriheden ad interim er ophævet, og Aanden i saaledes sat i en Art af Beleiringsstand. Omendskjøndt denne Foranstaltning kun er interimistisk, kan den dog ansees som Forløber for yderligere Forholdsregler og maaskee for en perpetuel Control med Aandens Virksomhed, en Art af psychisk eller Tanke-Despoti. Decretet lyder Ord til andet som følger: Vi *) Palu Mauste, General-Directeur for Tænke- og Talefriheden i Landet Quode og in specie i Staden Faniah, gjøre vitterligt for i Alle og Enhver, som det maatte vedkomme, at Vi, i Betragtning af Omstændighederne, have fundet det nødvendigt at forordne som følger: 1ste Artikel. Fra det Øieblik af, at hans sultaniske Høihed, Selvherskeren over alle Barbarer, med Følge overskrider vort Lands Grændse, skal al Trykke- og Talefrihed betræffende offenlige Anliggender, det være sig indenlandske eller fremmede, være aldeles ophævet. Denne Tilstand skal ubrydeligen fortsættes og vedvare; indtil høistbemeldte Selvherskers allerhøieste Afreise med høie Følge. 2den Artikel. Saasom allerhøistbemeldte Selvhersker er en afsagt Fjende af al Tænkefrihed, *) At en Embedsmand paa Plancten Jupiter bruger Magthaver-Udtrykket, Vi" er ikke at undres over, naar man betænker, at det samme finder Sted endog i constitutionelle Stater paa vor egen Klode. Man seer iøvrigt, at de saakaldte "Pmstændigheder" ogsaa der have stor Indflydelse paa Forordninger og Resolutioner. skal denne ligervis være suspenderet i nysbemeldte Tid. 3die Artikel. Da det maaskee kunde være noget vanskeligt at afgjøre, om og hvorvidt Tænkningen er i Virksomhed eller ikke, ville Vi herved bestemme, hvorlunde vedkommende Autoriteter sig i denne Henseende have at forholde: a. Folk, som ere meget muntre og lystige, behøve i Almindelighed ei at paaagtes, saasom de sjeldent udruge Noget, der kan være skadeligt for Staten eller dens Overhoved; b. Et heller behøve Folk, som til en vis Grad ere beskjænkede, at underkastes nogen streng: Undersøgelse, efterdi deres Sindstilstand er tilsteder dem nogen alvorlig Tænkning ; c. De, hvis Beruusning er overstadig og forenet med ondt Sind og arrigt Lune, bør midlertidigt bringes i sikker Forvaring, og deres Yttringer nøie paaagtes af Vogterne; d. Hvo som er indesluttet i sig selv, eller knurvoren, fortrædelig, udstøder haarde Ord eller forhen offenligen har skrevet Noget, som med Føie lader slutte, at han hører til det Jldesindedes Samfund, bør tages under skarpt Forhør, for at det kan udforskes, hvade han fører i sit Skjold, hvornæst han bliver at overgive til Domstolenes Behandling, dersom Et eller Andet udkommer, som kan begrunde en fortsat Retsforfølgelse. 4de Artikel. Enhver, som angiver eller bidrager til at opdage nogen Person, der kan mistænkes for ulovlig Tænkning, kan være forvisset om en antagelig Belønning, som vil vorde udbetalt af Statskassen, saasnart et graverende Factum mod slig Person er oplyst og beviist. Til Bekræftelse under vor Haand og vort sædvanlige Indsegl. - Givet i Justitspalaiet i Staden Faniah, den 6te i Maaneden Jlam, Aar 5820 efter Jupiters Skabelse. Palu Maufste. (L. S.)